# Aku Ankka Päivästä Päivään

### Wikipedia

Aku Ankka Päivästä Päivään on albumisarja, joka esittelee Bob Karpin käsikirjoittamia ja Alfred "Al" Taliaferron piirtämiä Aku Ankka -strippejä. Kukin albumi sisältää tiettynä vuonna yhdysvaltalaisissa sanomalehdissä julkaistuja strippejä. Albumit julkaistiin 50 vuotta strippien alkuperäisen julkaisun jälkeen; esimerkiksi vuoden 1939 strippejä sisältävä albumi on julkaistu 1989. Sarjassa julkaistiin strippikokoelmat vuosilta 1938 – 1953.

Karp ja Taliaferro aloittivat strippien tekemisen vuonna 1938 ja ensimmäinen strippi julkaistiin King Features Syndicaten levittämänä 7. helmikuuta 1938. Parivaljakon yhteistyö jatkui aina vuoteen 1965 saakka. Päivästrippejä julkaistiin parhaimmillaan 322 sanomalehdessä. Päivästrippien lisäksi Karp ja Taliaferro tekivät pidempiä sunnuntaistrippejä, joita on julkaistu Aku Ankan Sunnuntaisarjat -albumeissa, ja 365 ensimmäistä sunnuntaisarjaa 1970-luvulla ilmestyneessä jättikirjassa Aku Ankka Joka Päivä 365.

Albumeissa ei kuitenkaan julkaistu kaikkia kyseisenä vuonna sanomalehdissä nähtyjä strippejä. Vuoden 1939 stripeistä puuttuvat kaikki joulukuun stripit ja Aku Ankka Päivästä Päivään 1941 -albumista löytyvän huomautuksen mukaan amerikkalainen kustantaja on jälkikäteen päättänyt hyllyttää 2. – 7. helmikuuta julkaistut stripit. Hyllytetyt stripit eivät kuitenkaan sisällä poikkeuksellisia tunteiden purkauksia vaan hyllyttämisen syy on intiaanien esittäminen stripeissä.

## [muokkaa] Lähteet

- Aku Ankka Päivästä Päivään 1942, Sanomaprint Kirjat, 1992
- Aku Ankka Päivästä Päivään 1949, Helsinki Media/Sarjakuvat, 1999
- Perunamaa.net, Sarjakuvalistauksia: Aku Ankka Päivästä Päivään

Haettu osoitteesta http://fi.wikipedia.org../../../a/k/u/Aku_Ankka_P%C3%A4iv%C3%A4st%C3%A4_P%C3%A4iv%C3%A4%C3%A4n_d987.html

Luokka: Disneyn sarjakuvakirjat ja -lehdet

##### Views

- Artikkeli
- Keskustelu
- Nykyinen versio

##### Etsi